Kapone

**Kapone**, ime ne baš poznato, jer ga je promenio iz stida još 1908. u **Ričard Džejms** "Dva Pištolja" **Hart**, Vinćenco valjda, (28/03/1892 – 01/10/1952) bio je američki pucač i kaskader (ne za padanje i skakanje, samo za pucanje)

koji se borio protiv pravljenja i prodaje alkohola za vreme Prohibicije. Zvanično, kao agent državne službe. Ali i privatno. Bio je, kako se to u Americi zove - tī totaler (nema nikakve veze sa totalnim čajem), čovek koji nikada nije ni liznuo alkohol, koji ga prezire kao društvenu i istorijsku propast ljudske civilizacije, kod nas ni ne postoji izraz za to. Šta god da kažeš ispašće neki lečeni ili bivši alkoholičar, u najboljem slučaju preziratelj istog jer mu je otac bio alkoholičar ili šta slično. Ovo su ljudi koji misle da je ...neprirodna, satanina tečnost, najogavniji izum u istoriji koji je upropastio istu. A bio je najstariji brat notornih najvećih svetskih krijumčara alkohola - Frenka, Ralfa i Al Kaponea, zvanom Skarfejs, iliti lice s ožiljkom. Gangsterima svetske klase.

## Istorija

### 1800-te

#### 1890-te

**Kapone** je rođen 1892. u Angriju, provincija oko istoimenog Salerna, u Kampanji (jug "čizme" Italije, negde oko ...zgloba). Prvenac od devetoro dece Gabrijelea (otac) i Tereze Rajola (zadržala devojačko prezime, moguće je da se nikad nisu ni venčavali). On je bio brica, i frizer, a ona švalja. Dakle obični ljudi. Ne baš.

Kada im se rodio drugi sin, drugenac, Ralf, to jest Rafaele, preselili su se u Ameriku, 1895. Ostali su neko vreme u Bruklinu. Rodili su još sedmoro dece, Frenka Kaponea, Ala, Erminu, Džona (verovatno Đovani), još jednog Ala, Alberta, Skarfejs Al je Alfons, Metjua i Mafaldu Maritote.

Život im nije bio težak kao drugima. Iako ih je bilo devetoro, porodica je zarađivala sasvim solidno. Za to vreme. Imali su čak i automobil kad je Alfons imao 2 godine što je tada naravno bila retkost, fensi malo odelce (do kraja života je voleo da najviše para troši na odela), veliki topli dom, vikendicu na jezeru u Ilinoisu itd itd, što je Vitu Korleoneu pošlo za rukom tek kad je postao mafiozo. Ne znam od čega tačno. Od brijanja i izbrijavanja?

Pre će biti da mu je majka radila tako nešto. U svom "salonu". Blizu luke u centru Bruklina gde su živeli. Pitala mornare "na koju stranu ga nose". Zašto bi se mladi **Džejms** iselio iz kuće. Izuzetno ga je bilo sramota svog italijanskog porekla, zašto bi, da su mu roditelji bili pošteni? Promenio je ne samo ime, nego se i potpuno potpuno amerikanizovao. Niko živ ne bi mogao prepoznati da je Napolitanac. Napolitanka.

### 1900-te

#### 1900-te

Pre je izabrao da pobegne u cirkus, nego da živi u italijanskoj četvrti (ne u Maloj Italiji odakle su Korleoneovi, ni u Italijanskoj četvrti u Harlemu, koja je bila zapravo najbrojnija, ni Sinatrin Hoboken). Nije imao ni 16 godina, 1908., zauvek je napustio dom i postao fizički radnik koji montira cirkuske šatre. Prezime je uzeo po svom idolu, najpoznatijem glumcu u vesternima, ali nemim vesternima, Vilijamu Suriju Hartu, koga je i u odevanju i ponašanju skroz kopirao, mada meni više liči na njegovog rođaka Nila Harta. Dobio je čak i nadimak "Dva pištolja" koji je nosio Vilijam S. Hart.

#### 1910-te

Vraški se trudio da izbaci bruklinski italijanski naglasak i sakrije svoje napuljsko poreklo. Po nekim neispitanim izvorima učlanio se dobrovoljno u vojsku, otišao u Veliki rat, služio u Francuskoj, i tamo zaradio čin poručnika, slično kao kapetan Majkl. Posle rata je i zvanično promenio ime, i više ga niko nije mogao naći. Godinu dana kasnije, 1919. oženio se Kejtlin Vinč i dobio ČETIRI sina. Porodična odlika. Peta bi verovatno bila ćerka. Vilijam, po omiljenom glumcu, Ričard, Šerman i Hari. Dve godine kasnije, čim je na snagu stupila zabrana pravljenja/prodaje/donekle konzumiranja (mogao si da popiješ to što je napravljeno do 1920. ali isključivo kući. Mogao si da podeliš sa prijateljima, nije zabranjeno, čak i bolje, brže će se popiti. Tako su mnoge kafane napravljene u "sedenke", šta da rade s tolikim alkoholom. Uopšte nije tačno da su ga agenti razbijali gde god ga nađu), Džejms je gotovo istog dana postao borac protiv alkohola, federalni agent...Zavoda za izradu banknota/tablica/etiketa, kao na primer za flaše, pri Ministarstvu finansija, čemu se kriminalci smeju, pa su morali da ga promene zvanično u Biro za Prohibiciju u Homeru, Nebraska, gde se naselio i živeo do smrti. Sam je bio veliki protivnik konzumiranja alkohola. Nikada nije ni liznuo. Šest-sedam godina pre Eliota Nesa, žario je i palio po ilegalnim krugovima. Tada su ga i svi ostali počeli zvati Dva pištolja. Ubio je mnoge kriminalce. Verovatno i neke bliske saradnike svoje braće, a da nije ni znao (ne da bi ga to zaustavilo, samo kažemo).

#### 1920-te

Godine 1926. kada je završio svoju karijeru u specijalnom federalnom Birou, odnosno kad ih je sve pohvatao i bukvalno iskorenio u svom gradu Homeru, Nebraska,

postavili su ga za specijalnog agenta u Birou za Indijanska pitanja (gde je takođe jedan od najvećih problema bio preeeekomerni alkoholizam), u Južnoj Dakoti u rezervatu Čejen River (Brandova ćerka se zove Čejen, iako joj je majka Pacifički domorodac, kao i druge dve njegove žene, koje su se, obrnuto **Džejmsu** lažno predstavljale jedna kao Hinduskinja, a ustvari je bila puna Velšanka-Irkinja, i druga žena koja je lažno glumila Indijanke a bila bela Meksikanka, pa se Brando borio za prava Indijanaca, čak je i odbio Oskara za ulogu Vita zbog ružnog predstavljanja Domorodaca u filmu, na nagovor Malo Pero (koja je takođe bila polu Velšanka), komšinice Frensisa Forda Kopole, ne nije on živeo u šatoru, ona je bila bogatašica iz Holivuda koja se lažno predstavljala kao uboga Indijanka). Tamo je jednom prilikom bio lično obezbeđenje Američkom Predsedniku, Kalvinu Kulidžu i Prvoj porodici, dok su bili u poseti Blek Hilima. E, da su samo braća znala. Samo kažemo.

Kasnije je prebačen u rezervat Spokane Indijanaca u Vašingtonu (država Vašington, ne grad, na suprotnoj obali). Bio je vrlo efikasan sprovoditelj Zakona. I hvatač odbeglih kriminalaca. Uhvatio je dvadesetak najtraženijih ubica iz tog područja. A o svakodnevnom hvatanju indijanskih kršitelja Zakona i naročito kazandžija (onih koji su sami pravili svoj alkohol, što je još uvek zabranjeno u SAD, jer ne može ko hoće da pravi kući, u kadi alkohol, nije ti to Srbija), kojima je bilo dozvoljeno razbijati sve što im se nađe. Pozvali su ga na kratko i u Ker d'Alén rezervat u Plameru, Ajdaho. Toliko je bio efikasan i nadaleko čuven.

O svojoj raspuštenoj braći i njihovim zlodelima je saznao kao i svi drugi - preko novina. On je njih mogao da prepozna.

#### 1930-te

Bez njega se situacija u Homeru otela kontroli, pa je pozvan da se vrati i reši je, 1931. Iskombinovali su oba njegova iskustva, pa su ga postavili za agenta u tamošnjim Indijanskim pitanjima, da traži kazandžije među nebraskanskim Indijancima. Ali, ubio je jednog od njih koji nije hteo da se preda. Znate Indijance, počnu da vračaju, divljaju i nasrću, iznenada. Bio je to već traženi ubica. Oslobođen je optužbi... ali je izgubio dragoceno vreme po sudnicama i pritvoru. Desetak meseci kasnije, 1933. Prohibicija je povučena, a on je postavljen, prvo za Maršala a onda i za sudskog izvršioca (koji tamo ima malo veće ovlasti, barem tada, mogao je i da ubije na mestu, preki sud).

Ali nastupila je međuratna Velika depresija, pa je čak i on ukrao hleb iz prodavnice da prehrani svoje još uvek maloletne sinove. Pa su ga otpustili. Sve mu je otad krenulo nizbrdo. Dok su ga ispitivali iz Unutrašnje službe, saznali su da nikada nije ni bio u Velikom ratu, a kamoli da je poručnik, pa mu je i sve to izbrisano i oduzeto. Tada je zatražio pomoć svoje braće. Pomirio se sa njima u Alovoj kući kad su ga pustili, kad je već bio u poodmakloj bolesti (kurvinskog sifilisa).

#### 1950-te

Ralf "Flaše" Kapone, tako su ga zvali ne zbog alkohola, nego zato što je bio jedan od najranijih boraca da se mleko počne donositi u flašama, za razliku od do tada nehigijenskih...krčaga i vedara, i da na flaše stavljaju rok upotrebe, jer se on ili neki njihov rođak otrovao... Pa, on je mogao da radi za Zavod, haha, inovator, pionir, biva uhapšen kao i Al zbog neplaćanja poreza, 1951., pa je najstariji brat morao da vrati uslugu, kao nakadašnji čovek od poverenja, da svedoči u odbranu bratu. Javnost nije imala pojma da je on jedan od braće, mnogi su ih zapazili u kući još krajem 30-ih, ali nisu mogli da saznaju ko je on, skoro pa je i on zaboravio ko je. Svi su se zaprepastili kad je razotkriveno ko je.

Tada je već bio teško oboleo,od šećera. Hodao je pomoću štapa. Pozvan je zvanično na suđenje u Čikago pred Velikom porotom, svedočio je i onda umro. Od srca. U 60-toj godini. Sahranjen je na groblju "Omaha dolina" u Homeru.

##### WikiPuzija

Glumili su ga Adrijan Pazdar, 1990. u TV filmu stanice TNT o njegovom životu, "*Izgubljeni **Kapone**"*, i 2017. u naučno-fantastičnoj TV drami *"Bezvremeno",* u 15.epizodi - *"Državni neprijatelj br.1"*, gde se dobrovoljno prijavljuje da uništi Kaponeove, mada tamo živi u Čikagu. Glumi ga Mater Cikel.